|  |
| --- |
| **opis predmetu zákazky, technické požiadavky** |

**Opis predmetu zákazky, technické požiadavky**

1. **Názov predmetu zákazky:** **Zásahová obuv**

* Predmetom zákazky je nákup zásahovej obuvi pre príslušníkov Hasičského a Záchranného zboru Ministerstva vnútra Slovenskej republiky, na zdolávanie požiarov a mimoriadnych udalosti, dodanie tovaru do miesta dodania, vyloženie tovaru v mieste dodania.

1. **S tovarom sa požaduje zabezpečiť aj tieto súvisiace služby:**

* dodanie tovaru do miesta dodania,
* vyloženie tovaru v mieste dodania.

1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve.
2. Tovar musí byť nový, nepoužívaný, zabalený v neporušených obaloch, nepoškodený.
3. **Technická špecifikácia predmetu zákazky:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky.

| **Položka** | **Požadovaná technická špecifikácia, parametre a funkcionality** | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** |
| --- | --- | --- |
| **Zásahová šnurovacia obuv pre hasičov** | |  |
|  | **Všeobecné minimálne požiadavky** |  |
|  | Zásahová šnurovacia obuv pre hasičov musí poskytovať ochranu chodidiel, členkov a časti nôh, v predkolení musí chrániť nohu pred porezaním reťazovou pílou. Musí byť odolná proti vode. |  |
|  | Zásahová šnurovacia obuv musí spĺňať nasledovné požiadavky: |  |
|  | * musí byť vyrobená v zmysle normy EN 15090:2012 |  |
|  | * musí byť vyrobená v zmysle normy EN ISO 17249:2013 |  |
|  | * vyhotovenie obuvi musí byť v tvare podľa EN ISO 20345, čl. 5.2.1, písmeno D - sárová obuv |  |
|  | **Základné vlastnosti** |  |
|  | Základný tvar obuvi - sárová topánka na šnurovanie, vyrábaná lepeným spôsobom alebo priamym nástrekom, |  |
|  | Usňový priehlavok zvršku obuvi je so zadnými dielmi spojený trojitým švom. |  |
|  | Obuv musí byť vybavená funkčnou polopriepustnou membránou odolnou proti vlhkosti, vysoko tepelne a mechanicky odolnou, ktorá zaručuje vodotesnosť a priedušnosť. Všetky stehy spájajúce diely podšívky musia byť súčasne prelepené páskou odolnou proti prieniku vody. |  |
|  | Obuv musí byť vybavená tkaninou, ktorá dokáže zastaviť pohyb reťazovej píly s rýchlosťou 24 m/s tak, aby pri zarezaní do topánky nebola prerezaná podšívka |  |
|  | Podošva musí mať dezén s protisklzovými vlastnosťami, ktoré spĺňajú požiadavku SRC normy EN ISO 20345. |  |
|  | Obuv musí byť vybavená podšívkou s membránou, ktorá odoláva prieniku telesných  tekutín a krvi v zmysle normy ISO 16603, bakteriofágom a vírusom v zmysle normy ISO 16604, ako aj kyselinám a lúhom podľa EN ISO 6530:2005. |  |
|  | Šnurovacie krúžky nesmú prechádzať podšívkou, aby sa zamedzilo kontaktu s pokožkou a nedochádzalo k jej poškodeniu s narušením vodotesnosti. |  |
|  | Obuv musí spĺňať všeobecné požiadavky normy EN 15090:2012 pre obuv triedy I, typ 2 s označením F2A, s:  (Pozn. predmetné parametre budú pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | * tepelnou izoláciou podošvy úrovne - HI3, |  |
|  | * odolnosťou proti prepichnutiu - P, |  |
|  | * odolnosťou proti prieniku vody - WR, WRU, |  |
|  | * odolnosťou proti šmyku – SRC, |  |
|  | Obuv musí spĺňať i nasledujúce dodatočné požiadavky: |  |
|  | * izoláciu spodnej časti topánky proti chladu – CI, |  |
|  | * ochrana členku pred nárazom – AN, |  |
|  | * musí poskytovať dostatočný útlm energie v päte – E, |  |
|  | * musí byť antistatická – A, |  |
|  | Obuv musí spĺňať požiadavku normy EN ISO 17249:2013, stupeň ochrany 2 proti prerezaniu reťazovou pílou  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | **Špecifikácia zásahovej šnurovacej obuvi** |  |
|  | **Obuv** |  |
|  | Obuv musí umožňovať vetranie nohy pri chodení. Na vrchovom golieri obuvi a jazyku musia byť vetracie otvory slúžiace na odvetranie vlhkosti medzi usňou a membránou. Tieto otvory na golieri a na jazyku musia mať najmenej 2 mm. |  |
|  | Jazyk musí byť anatomicky vytvarovaný, vybavený priedušnou polyuretánovou penou. Koniec jazyka musí mať bandážovaný okraj. |  |
|  | V zadnej časti obuvi musí byť holeň predelená všitou mäkkou vložkou, ktorá zaručí vyšší komfort v ohybe (kĺbovú pohyblivosť). Zvršok je v oblasti členku, obojstranne, vybavený výstuhou, ktorá chráni nohu proti nárazu do členku (AN). |  |
|  | Na zadnej časti zvršku obuvi a na jazyku alebo na oboch bočných častiach obuvi musí byť prišité usňové alebo textilné pútko za účelom ľahšieho obutia a uchopenia v hasičských rukaviciach. |  |
|  | V oblasti od členka po hornú časť zvršku medzi usňou a podšívkou musí byť priedušná polyuretánová pena o hrúbke najmenej 6 mm. Pena musí byť tvarovaná tak, aby sledovala anatómiu päty. |  |
|  | Obuv musí mať na povrchu umiestnené retroreflexné prvky a to na vonkajšej strane zvršku pri gumenej špičke, na zadných dielcoch a v päte. |  |
|  | Obuv musí byť vpredu vybavená tvarovanou gumenou špičkou so spevňujúcimi výstupkami. Táto gumová špička musí byť prišitá na priehlavok min. dvojriadkovým šitím, pričom stehy musia byť umiestené v drážke, aby sa zamedzilo ich odieraniu. |  |
|  | Šijacie nite musia byť na báze aramidových vlákien s hrúbkou najmenej Tex 30/3 |  |
|  | Obuv musí spĺňať požiadavky na antistatickú obuv. Obuv musí byť skúšaná na elektrické vlastnosti, kde po kondicionovaní v suchej atmosfére a po kondicionovaní vo vlhkej atmosfére musí byť elektrický odpor väčší ako 100 kΩ a rovný alebo menší ako 1000 MΩ podľa EN 20345. |  |
|  | Vo vnútri obuvi musí byť vodivá páska alebo vodivé nite za účelom dosiahnutia trvalých antistatických vlastností u obuvi (i po prípadnej výmene podošvy resp. napínacej stielky pri opravách). Antistatická páska, ak je použitá namiesto vodivých nití v nášľape, musí byť vyhotovená ako textilná páska s najmenej 40% vodivými vláknami, šírky min. 5 mm. Ak sú použité vodivé nite, tie musia byť antistatické, hydrofóbne, na báze PES s vodivým vláknom. |  |
|  | Obuv musí spĺňať špeciálne ergonomické požiadavky podľa EN ISO 20345. |  |
|  | Obuv musí spĺňať požiadavku na odolnosť proti vode, pričom pri skúšaní podľa EN ISO 20345, nesmie dôjsť po 80 minútach k žiadnemu prieniku vody do vnútra obuvi. |  |
|  | Obuv musí spĺňať požiadavky na odolnosť proti plameňu podľa EN 15090, čl. 6.3.3, pričom obuv nesmie horieť viac ako dve sekundy a tlieť viac ako dve sekundy  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | **Základný vrchový materiál** |  |
|  | Základný vrchový materiál musí byť z vrchovej hovädzinovej lícovej usne s hydrofóbnou úpravou, farba čierna, hrúbka 2.4 - 2.6 mm podľa EN ISO 2589,  musí vykazovať pevnosť pri ďalšom trhaní materiálu min. 170 N podľa EN ISO 20344, čl.6.3. |  |
|  | musí vykazovať priepustnosť pre vodné pary min. 3 mg/cm2.h. podľa EN ISO 20344, čl. 6.6 a koeficient vodnej pary min. 35 mg/cm2 podľa EN ISO 20344, čl. 6.8. |  |
|  | ZVM musí vykazovať prienik vody do 60 minút max. 0,1 g a absorpciu vody po 60 minútach max. 30% podľa EN ISO 20344, čl. 6.13. |  |
|  | Musí odpovedať požiadavkám normy z hľadiska chemických vlastností, pričom ich pH nesmie byť menšie ako 3,2 a ak je hodnota pH menšia ako 4, musí byť diferenčné číslo menšie ako 0,7 podľa EN ISO 20345, čl. 5.4.7 |  |
|  | Prítomnosť šesťmocného chrómu nesmie byť vyššia ako 3 mg/kg podľa EN ISO 20345, čl. 5.4.9 |  |
|  | **Kombinačný vrchový materiál** |  |
|  | Kombinačný vrchový materiál goliera, prachovky jazyka a vložky v päte musí byť z vrchovej hovädzinovej hydrofóbnej usne typu Nappa, farba čierna, hrúbka 1,2-1,4 mm podľa EN ISO 2589. |  |
|  | musí vykazovať pevnosť pri ďalšom trhaní materiálu podľa EN ISO 20344, čl. 6.3 min. 45 N. |  |
|  | musí vykazovať priepustnosť pre vodné pary min. 3 mg/cm2.h podľa EN ISO 20344, čl. 6.6 a koeficient vodnej pary min. 35 mg/cm2 podľa EN ISO 20344, čl. 6.8, |  |
|  | musí vykazovať prienik vody do 60 minút max. 0,1 g a absorpciu vody po 60 minútach max. 30%. podľa EN ISO 20344, čl. 6.13, |  |
|  | musí vyhovovať požiadavkám na sálavé teplo podľa EN 15090, pričom nárast teploty pre každú kombináciu materiálov nesmie byť vyšší ako 24 °C  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | Musí odpovedať požiadavkám normy z hľadiska chemických vlastností, pričom ich pH nesmie byť menšie ako 3,2 a ak je hodnota pH menšia ako 4, musí byť diferenčné číslo menšie ako 0,7 podľa EN ISO 20345, čl. 5.4.7 |  |
|  | Prítomnosť šesťmocného chrómu nesmie byť vyššia ako 3 mg/kg podľa EN ISO 20345, čl. 5.4.9 |  |
|  | **Podšívka goliera** |  |
|  | musí byť z priedušného polyamidového textilného materiálu, čiernej farby tak, aby zabezpečoval odvod vodných pár z vnútra obuvi |  |
|  | **Podšívka zadných dielov a našívacej stielky** |  |
|  | Minimálne 4-vrstvový textilný laminát, ktorého súčasťou musí byť polopriepustná membrána.  Vonkajšia vrstva musí byť tvorená tkaným textilom na báze PA alebo PES, prípadne ich kombinácia. Pod touto textíliou musí byť ako druhá vrstva netkaný materiál na báze PA alebo PES, prípadne ich kombinácia. Ako tretia vrstva musí byť polopriepustná membrána, ktorá musí byť chránená štvrtou vrstvou monofilnej pleteniny na báze 100% PA. |  |
|  | musí mať plošnú hmotnosť min. 380 g/m2 podľa EN 12127. |  |
|  | musí mať hrúbku min. 1 mm podľa EN ISO 5084. |  |
|  | musí mať stálofarebnosť pri potení, stupeň šedej stupnice min. 4 podľa EN ISO 105-E04:2013 |  |
|  | musí mať stálofarebnosť v otere, stupeň šedej stupnice min. 4 podľa EN ISO 105-X12:2016. |  |
|  | musí mať priepustnosť vodných pár (Ret) max. 28 m².Pa/W podľa EN ISO 11092:2014. |  |
|  | musí mať odolnosť proti prieniku vody min. 1000 mbar podľa EN ISO 811:2018. |  |
|  | musí mať tepelno-izolačnú vlastnosť (Rct ) min. 30.10-³ m².K/W podľa EN ISO 11092:2014. |  |
|  | musí spĺňať požiadavku na odolnosť proti odieraniu za sucha: min. 100.000 cyklov a za mokra: min. 100.000 cyklov podľa EN ISO 12947-2. |  |
|  | odoláva prieniku bežných kyselín a lúhov podľa EN ISO 6530:2005:   * - 40% roztok Hydroxidu sodného, 24% roztok kyseliny sírovej, 32% roztok kyseliny chlórovodíkovej a 65% roztok kyseliny dusičnej |  |
|  | odoláva prieniku kyseliny sírovej po pôsobení hasiacej peny AFFF 3%, a odoláva prieniku hydroxidu sodného po pôsobení nafty na membránu podľa EN ISO 811:2018 |  |
|  | odoláva prieniku bakteriofágov a vírusov podľa ISO 16604 procedúra C a prieniku krvi podľa ISO 16603 procedúra C |  |
|  | **Podšívka jazyka** |  |
|  | 3-vrstvový textilný laminát, ktorého súčasťou musí byť polopriepustná membrána na báze expandovaného PTFE |  |
|  | Vonkajšia vrstva musí byť tvorená tkaným textilom na báze PA kombinovaným s PES, pod touto vrstvou musí byť dvojzložková membrána na báze expandovaného PTFE, ktorá musí byť chránená treťou vrstvou pleteniny na báze 100% PA |  |
|  | musí mať plošnú hmotnosť min. 240 g/m2 podľa EN 12127. |  |
|  | musí mať hrúbku min. 0,6 mm podľa EN ISO 5084. |  |
|  | musí mať stálofarebnosť pri potení, stupeň šedej stupnice min. 4 podľa EN ISO 105-E04:2013 |  |
|  | musí mať stálofarebnosť v otere, stupeň šedej stupnice min. 4 podľa EN ISO 105-X12:2016. |  |
|  | musí mať priepustnosť vodných pár (Ret) max. 12,0 m².Pa/W podľa EN ISO 11092:2014. |  |
|  | musí mať odolnosť proti prieniku vody min. 5000 mbar podľa EN ISO 811:2018. |  |
|  | musí mať tepelno-izolačnú vlastnosť (Rct ) min. 10.10-³ m².K/W podľa EN ISO 11092:2014. |  |
|  | musí spĺňať požiadavku na odolnosť proti odieraniu za sucha min. 400.000 cyklov a za mokra min. 40.000 cyklov podľa EN ISO 20344:2012 čl. 6.12. |  |
|  | odoláva prieniku bežných kyselín a lúhov podľa EN ISO 6530:2005:   * 40% roztok Hydroxidu sodného, 24% roztok kyseliny sírovej, 32% roztok kyseliny chlórovodíkovej a 65% roztok kyseliny dusičnej |  |
|  | odoláva prieniku kyseliny sírovej po pôsobení hasiacej peny AFFF 3%, a odoláva prieniku hydroxidu sodného po pôsobení nafty na membránu podľa EN ISO 811:2018 |  |
|  | odoláva prieniku bakteriofágov a vírusov podľa ISO 16604 procedúra C a prieniku krvi podľa ISO 16603 procedúra C |  |
|  | Upozornenie - technická špecifikácia uvedená v bode 7. a jeho podbodoch sa požaduje iba v prípade ak má obuv delený jazyk; v prípade ak má obuv celkovú podšívku v celej ploche platia aj na podšívku jazyka požiadavky uvedené v bode 6. a jeho podbodoch. |  |
|  | **Zatvárací systém obuvi** |  |
|  | Zapínanie obuvi musí pozostávať zo šnurovania a zipsu - tzv. rýchlo uzáveru. Tento musí byť ľahko vymeniteľný. Zips musí mať na hornom okraji dve zarážky, ktoré bránia úplnému vybehnutiu jazdca a musí byť prekrytý usňou, chrániacou zips pred poškodením teplom a pred nečistotami. |  |
|  | Zips na šnurovacej lište musí byť čiernej farby, so zníženou horľavosťou podľa EN 15090. Zips musí mať blokovací mechanizmus.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa podľa bodu 17.2 súťažných podkladov) |  |
|  | Pevnosť pripevnenia prívesku na zipse musí byť väčšia ako 250 N podľa EN 15090.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa podľa bodu 17.2 súťažných podkladov) |  |
|  | Priečna pevnosť zipsu musí byť väčšia ako 500 N podľa EN 15090.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa podľa bodu 17.2 súťažných podkladov) |  |
|  | Šnurovadlá musia byť na báze aramidových vlákien s dĺžkou najmenej 125 cm. |  |
|  | **Podošva** |  |
|  | Podošvový komplex musí spĺňať požiadavku na izoláciu proti chladu - CI. Zníženie teploty na vrchnej strane stielky nesmie byť väčšie ako 10 °C podľa EN ISO 20345. |  |
|  | musí byť antistatická, odolná proti pohonným látkam |  |
|  | musí mať pevnosť pri pretrhnutí min. 12 kN/m v zmysle EN ISO 20344, čl. 8.2. |  |
|  | musí byť nedrolivá s mernou hmotnosťou najmenej 1,1 g/cm3. |  |
|  | musí mať pri odolnosti proti odieraniu relatívny úbytok objemu max. 140 mm3 v zmysle EN ISO 20344, čl. 8.3. |  |
|  | pri odolnosti proti ohýbaniu môže mať nárast štrbiny po 30 000 ohybových cykloch max. 2 mm podľa EN ISO 20344, čl. 8.4. |  |
|  | pri odolnosti proti pohonným látkam môže mať nárast max. 8 % podľa EN ISO 20344, čl. 8.6.1. |  |
|  | plocha dezénu gumovej podošvy musí byť v súlade s EN ISO 20345. |  |
|  | Hrúbka dezénovanej podošvy musí byť min. 4 mm podľa EN ISO 20344, čl. 8.1.2 |  |
|  | Tvar dezénu gumovej podošvy (okrem oblasti klenku) musí byť taký, aby cez podošvu neboli nijaké súvislé priame priečne drážky podľa EN 15090.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | Výška dezénu gumovej podošvy musí byť min. 5 mm podľa EN ISO 20344, čl. 8.1. |  |
|  | Výška klenkovej časti gumovej podošvy musí mať priečny dezén podošvy výšky najmenej 1.5 mm podľa EN 15090.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | Gumová podošva musí mať podpätok so šikmým predkom. Vzdialenosť „a“ (klenková časť) musí byť minimálne 35 mm, uhol α musí byť medzi 90° a 120° a rozmer „b“ musí byť minimálne 10 mm podľa EN 15090.  (Pozn. predmetný parameter bude pri vyhodnotení ponúk overovaný aj z predloženého protokolu o vykonaných skúškach podľa bodu 17.2 súťažných podkladov) |  |
|  | Odolnosť proti kontaktnému teplu musí byť v súlade s EN ISO 20345 |  |
|  | Obuv musí byť vyhotovená tak, že sila potrebná na prepichnutie jednotkovej podošvy musí byť min. 1200 N podľa EN ISO 20344, čl. 5.8.2. |  |
|  | Musí v nej byť integrovaná kovová vložka odolná proti prepichnutiu, tak že je zaručené, že vložku bude možné odrezať od ochrannej špičky topánky, kedykoľvek pri stlačení špičky |  |
|  | Stielka odolná proti prepichnutiu musí byť kovová a zabudovaná do spodku obuvi tak, aby nemohla byť odstránená bez poškodenia obuvi. Kovová stielka nesmie byť nad okrajom tužinky a nesmie byť na ňu pripevnená podľa EN ISO 20345. |  |
|  | Stielka odolná proti prepichnutiu musí mať také rozmery, aby vzdialenosť medzi líniou hrany dotyku kopyta a okrajom stielky nebola väčšia ako 6,5 mm s výnimkou oblasti podpätku a vzdialenosť medzi líniou hrany dotyku kopyta a okrajom stielky v oblasti podpätku nebola väčšia ako 17 mm podľa EN ISO 20345. |  |
|  | Stielka odolná proti prepichnutiu musí mať na spojenie so spodkom obuvi maximálne 3 diery s maximálnym priemerom 3 mm podľa EN ISO 20345. |  |
|  | stielka odolná proti prepichnutiu musí byť odolná proti ohýbaniu, pričom k viditeľným prasklinám smie dôjsť až po vykonaní 1 x 106 ohybových cyklov podľa EN ISO 20345. |  |
|  | Kovová stielka odolná proti prepichnutiu musí pri odolnosti proti korózii vykazovať najviac 5 skorodovaných plôch, z ktorých žiadna nesmie presiahnuť plochu 2,5 mm2 podľa EN ISO 20345. |  |
|  | Podošva musí zaručiť potrebnú absorpciu energie v päte pri chôdzi - E. |  |
|  | Pevnosť spoja medzi zvrškom a podošvou musí byť väčšia ako 5 N/mm podľa EN ISO 20344, čl. 5.2 |  |
|  | **Tužinka** |  |
|  | Musí byť oceľová, zabudovaná do obuvi tak, aby sa nedala vybrať bez poškodenia obuvi |  |
|  | musí vyhovieť všetkým požiadavkám normy pre tento druh obuvi |  |
|  | **Napínacia stielka** |  |
|  | z buničitého materiálu, s oceľovým klenkom, antistatická alebo napínacia polstielka našitá na zvršok |  |
|  | zabudovaná v obuvi tak, že sa nedá odstrániť bez poškodenia obuvi podľa EN ISO 20345 |  |
|  | **Vkladacia stielka** |  |
|  | vymeniteľná, anatomicky tvarovaná, antistatická, prateľná pri 30°C, |  |
|  | musí mať odolnosť proti odieraniu v súlade s EN ISO 20345, |  |
|  | musí mať absorpciu vody min. 90 mg/cm2 a desorpciu vody min. 90 % z množstva absorbovanej vody podľa EN ISO 20344, čl. 7.2. |  |
|  | **Veľkostný sortiment** |  |
|  | Obuv sa musí dodávať minimálne vo veľkostnom rozsahu EU 37 - 48. |  |
|  | Uchádzač zabezpečí pre verejného obstarávateľa v prípade potreby vyhotovenie zásahovej topánky mierenkovým spôsobom. |  |
|  | Cena za mierenkovú výrobu môže byť navýšená o max. 20% |  |
|  | **Označenie výrobkov, balenie** |  |
|  | Každý polpár výrobku musí byť označený v zmysle EN 15090, ako aj EN ISO 17249 počas celej doby životnosti obuvi, t.j. musí mať zreteľne a trvalo označené (vytlačené alebo vypálené) tieto údaje:   * a) veľkosť, * b) identifikačná značka výrobcu, včítane jeho poštovej adresy, * c) typové označenie od výrobcu, * d) rok a najmenej štvrťrok výroby, * e) číslo a rok vydania normy, t.j.: EN 15090:2012, * f) číslo a rok vydania normy, t.j.: EN ISO 17249:2013, * g) symboly na označenie zodpovedajúce poskytovanej ochrane, ktoré nie sú zahrnuté v symboloch piktogramu, * h) piktogram na ploche s veľkosťou najmenej 30 mm x 30 mm umiestený na viditeľnom mieste na zvršku obuvi so siluetou hasiča a s typom ochrany * i) piktogram na ploche s veľkosťou najmenej 30 mm x 30 mm umiestený na viditeľnom mieste na zvršku obuvi označujúci ochranu pred prerezaním reťazovou pílou a stupeň ochrany |  |
|  | Ku každému páru obuvi musí byť dodaný informačný leták v slovenskom jazyku obsahujúci pokyny pre používanie, údržbu a informácie o obuvi týkajúce sa noriem a antistatických vlastností, skladovania, balenia obuvi a podobne. |  |
|  | Ku každému páru obuvi musí byť dodané aj jedno balenie krému na ošetrovanie vhodného na obuv s membránou. |  |

Ak sa v opise predmetu zákazky, technických požiadavkách a súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické alebo iné normy a/alebo štandardy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.

Všade kde verejný obstarávateľ odkazuje na európske technické normy, bude zároveň akceptovať normy, ktorými sa tieto normy prevzali v niektorom členskom štáte.

*Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom*